
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL ŠAKIŲ RAJONO SAVIVALDYBĖS ADMINISTRACIJOS DIREKTORIAUS 2020 M. SPALIO 1 D. ĮSAKYMO NR. AT-838 „DĖL ŠAKIŲ RAJONO SAVIVALDYBĖS ADMINISTRACIJOS DARBUOTOJŲ, DIRBANČIŲ PAGAL DARBO SUTARTIS, DARBO APMOKĖJIMO SISTEMOS PATVIRTINIMO“ PAKEITIMO

2022 m. vasario    d. Nr. AT-
Šakiai


Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos darbo kodekso 140 straipsniu, Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu, Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr. T-277 „Dėl Šakių rajono savivaldybės administracijos nuostatų patvirtinimo“, 24 punktu,
p a k e i č i u Šakių rajono savivaldybės administracijos darbuotojų, dirbančių pagal darbo sutartis, darbo apmokėjimo sistemos, patvirtintos Šakių rajono savivaldybės administracijos direktoriaus 2020 m. spalio 1 d. įsakymu Nr. AT-838 „Dėl Šakių rajono savivaldybės administracijos darbuotojų, dirbančių pagal darbo sutartis, darbo apmokėjimo sistemos patvirtinimo“:
1. 22 punktą ir jį išdėstau taip:
„22. Socialinių paslaugų srities darbuotojams nustatyti minimalieji pareiginės algos pastoviosios dalies koeficientai didinami 30 procentų. Socialinių paslaugų srities darbuotojo pareiginės algos pastoviosios dalies koeficientas didinamas atsižvelgiant į jo turimą kvalifikacinę kategoriją: jeigu socialinių paslaugų srities darbuotojo kvalifikacinė kategorija pirma (žemiausia), jo pareiginės algos pastoviosios dalies koeficientas didinamas 15 procentų, jeigu antra (aukštesnė), – 20 procentų, jeigu trečia (aukščiausia), – 30 procentų. Socialinių paslaugų srities darbuotojams, neturintiems kvalifikacinės kategorijos, pareiginės algos pastoviosios dalies koeficientai gali būti didinami iki 10 procentų.“
2. 24 punktą ir jį išdėstau taip:
[bookmark: _Hlk64536604]„24. Pareiginės algos kintamoji dalis gali būti nustatyta nuo Savivaldybės administracijos darbuotojo darbo Savivaldybės administracijoje pradžios arba pasibaigus išbandymo terminui, taip pat darbuotojui grįžus iš atostogų vaikui prižiūrėti, atsižvelgiant į darbuotojo profesinę kvalifikaciją ir jam keliamus uždavinius, tačiau ji negali būti didesnė kaip 20 procentų pareiginės algos pastoviosios dalies ir negali būti mokama ilgiau kaip iki to darbuotojo kito kasmetinio veiklos vertinimo metu priimto sprendimo pritarti arba nepritarti darbuotojo tiesioginio vadovo siūlymui įsigaliojimo dienos. Perkėlus Savivaldybės administracijos darbuotoją į kitas pareigas Savivaldybės administracijoje, pareiginės algos kintamosios dalies procentinis dydis, nustatytas už praėjusių metų veiklos vertinimą, išlieka iki kito to darbuotojo kito kasmetinio veiklos vertinimo metu priimto sprendimo pritarti arba nepritarti darbuotojo tiesioginio vadovo siūlymui įsigaliojimo dienos.“
3. 25 punktą ir jį išdėstau taip:
„25. Įvertinus Savivaldybės administracijos darbuotojo praėjusių kalendorinių metų veiklą labai gerai nustatoma pareiginės algos kintamoji dalis 15 procentų pareiginės algos pastoviosios dalies, kuri mokama iki to darbuotojo kito kasmetinio veiklos vertinimo metu priimto sprendimo pritarti arba nepritarti darbuotojo tiesioginio vadovo siūlymui įsigaliojimo dienos, ir gali būti skiriama premija.“
4. 26 punktą ir jį išdėstau taip:
„26. Įvertinus Savivaldybės administracijos darbuotojo praėjusių kalendorinių metų veiklą gerai nustatoma kintamoji dalis 5 procentų pareiginės algos pastoviosios dalies, kuri mokama iki to darbuotojo kito kasmetinio veiklos vertinimo metu priimto sprendimo pritarti arba nepritarti darbuotojo tiesioginio vadovo siūlymui įsigaliojimo dienos.“
5. 27 punktą ir jį išdėstau taip:
„27. Įvertinus Savivaldybės administracijos darbuotojo praėjusių kalendorinių metų veiklą patenkinamai nenustatoma pareiginės algos kintamoji dalis.“
6. 28 punktą ir jį išdėstau taip:
„28. Įvertinus Savivaldybės administracijos darbuotojo praėjusių kalendorinių metų veiklą nepatenkinamai nustatomas mažesnis pastoviosios dalies koeficientas, tačiau ne mažesnis, negu Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo 3 ir 4 prieduose tai pareigybei pagal profesinę darbo patirtį numatytas minimalus pareiginės algos pastoviosios dalies koeficientas.“
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.


Administracijos direktorius 		                                                                  Dainius Grincevičius

